
                           บันทึกข้อความ
ส่วนราชการ  กสส. (กง.ปร.)  โทร. ๐ ๒๒๔๑ ๙๐๐๐ ต่อ ๕๔๐๖

ที่  มท ๐๘๒๑.๕/			         วันที่        สิงหาคม  ๒๕๖๙

เรื่อง 	ขอเชิญร่วมงานกิจกรรมวันป้องกันโรคพิษสุนัขบ้าโลก ประจำปี ๒๕๖๙ ภายใต้โครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธาน ศาสตราจารย์ ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารี

เรียน	อสถ.

 	๑. เรื่องเดิม
[bookmark: _Hlk114071524][bookmark: _Hlk159418249][bookmark: _Hlk159418318][bookmark: _Hlk158726633] 	๑.๑	อสถ. ได้อนุมัติโครงการขับเคลื่อนการดำเนินการป้องกันควบคุมโรคพิษสุนัขบ้า ภายใต้โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จเจ้าฟ้าฯ
กรมพระศรีสวางควัฒน วรขัตติยราชนารี ประจำปีงบประมาณ พ.ศ. ๒๕๖๙ ภายในวงเงิน ๕,๑๕๙,๖๐๐ บาท 
(ห้าล้านหนึ่งแสนห้าหมื่นเก้าพันหกร้อยบาทถ้วน) โดยกิจกรรมที่ ๓ คือ การคัดเลือก อปท. ที่มีผลงานเป็นที่ประจักษ์ ด้านการป้องกัน ควบคุมโรคพิษสุนัขบ้า ประจำปีงบประมาณ พ.ศ. ๒๕๖๙ (Thailand Rabies Awards 2026) (เอกสาร ๑)
 		๑.๒	สถ. ได้มีคำสั่ง ที่ ๓๒๒/๒๕๖๙ เรื่อง แต่งตั้งคณะทำงานพิจารณาหลักเกณฑ์และตัดสินระดับประเทศ คณะทำงานกลั่นกรองผลงานระดับเขต และคณะทำงานกลั่นกรองผลงานระดับจังหวัด ลงวันที่ 
๒๓ มีนาคม ๒๕๖๙ (เอกสาร ๒)
 	๑.๓	สถ. ได้มีหนังสือ ที่ มท ๐๘๒๑.๕/ว ๑๙๗๙ ลงวันที่ ๒๘ เมษายน ๒๕๖๙ ถึง ผวจ.ทุกจังหวัดเพื่อขอความร่วมมือจังหวัดประชาสัมพันธ์ให้ อปท. ส่งผลงานเข้าร่วมกิจกรรมการคัดเลือก อปท. ที่มีผลงานเป็นที่ประจักษ์ด้านการป้องกัน ควบคุมโรคพิษสุนัขบ้า ประจำปีงบประมาณ พ.ศ. ๒๕๖๙ (เอกสาร ๓)
	๑.๔	สถ. ได้มีประกาศผลการคัดเลือก อปท. ที่มีผลงานเป็นที่ประจักษ์ ด้านการป้องกัน ควบคุมโรคพิษสุนัขบ้า ตามโครงการขับเคลื่อนการดำเนินการป้องกันควบคุมโรคพิษสุนัขบ้า ภายใต้โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานฯ (เอกสาร ๔)

		๒. ข้อเท็จจริง
 			๒.๑	สถ. ได้รับแจ้งจากกรมปศุสัตว์ ว่า ในปี ๒๕๖๙ ได้รับเกียรติเป็นเจ้าภาพจัดกิจกรรมรณรงค์วันป้องกันโรคพิษสุนัขบ้าโลก ประจำปี ๒๕๖๙ (World Rabies Day 2026) ภายใต้โครงการสัตว์ปลอดโรค
คนปลอดภัยจากโรคพิษสุนัขบ้า ตามพระปณิธานฯ ซึ่งกำหนดจัดกิจกรรมในวันจันทร์ที่ ๒๘ กันยายน ๒๕๖๙ 
เวลา ๐๙.๐๐ – ๑๖.๓๐ น. ณ โรงแรมมิราเคิลแกรนด์ คอนเวนชั่น กรุงเทพมหานคร โดยสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จไปทรงเป็นประธานในพิธีเปิดกิจกรรมรณรงค์ดังกล่าว ในการนี้ จึงขอเชิญ อสถ. หรือผู้แทน เข้าร่วมงานและร่วมรับเสด็จฯ รับโล่ที่ระลึก
กราบทูลเบิก อปท. ที่ได้รับรางวัล Thailand Rabies Awards 2026 นำเสนอข้อมูลนิทรรศการในยุทธศาสตร์ที่ ๔ และร่วมฉายพระรูป พร้อมประสาน อปท. ที่ได้รับรางวัล Thailand Rabies Awards 2026 ในระดับเทศบาล
และ อบต.จัดทำข้อมูลนิทรรศการผลงาน นวัตกรรม พร้อมส่งผู้แทนนำเสนอ รับโล่รางวัล และร่วมฉายพระรูป    (เอกสาร ๕)
 		๒.๒	กำหนดการจัดกิจกรรมวันป้องกันโรคพิษสุนัขบ้าโลก ประจำปี ๒๕๖๙ ในวันจันทร์ที่ 28 กันยายน 2569 มีสาระสำคัญสรุปได้ดังนี้
 			๒.๒.๑	พิธีการช่วงเช้า ตั้งแต่เวลา ๑๑.๓๐ - ๑๒.๐๐ น. ได้กำหนดจัดพิธีมอบรางวัลให้แก่ อปท. ที่ได้รับรางวัลรองชนะเลิศและรางวัลชมเชย Thailand Rabies Awards 2026 จำนวน ๑๖ รางวัล โดยมีหม่อมหลวงปนัดดา ดิศกุล รองประธานคณะกรรมการขับเคลื่อนโครงการสัตว์ปลอดโรคฯ เป็นผู้มอบรางวัลและพิธีส่งมอบธงสัญลักษณ์ให้แก่เจ้าภาพในปีต่อไป 

/๒.๒.๒ พิธีการ…


-2-

			๒.๒.๒ พิธีการช่วงบ่าย ตั้งแต่เวลา ๑๓.๐๐ น. เป็นต้นไป 
				 (๑) เรียนเชิญ อสถ. กราบทูลเบิกผู้แทน อปท. ที่ได้รับรางวัลชนะเลิศThailand Rabies Awards 2026 ประเภทเทศบาลและ อบต. จำนวน ๒ ราย เข้ารับพระราชทานโล่รางวัล 
				 (๒) เข้ารับพระราชทานโล่รางวัลในฐานะหน่วยงานที่สนับสนุนการดำเนินงาน
				 (๓) นำเสนอข้อมูลนิทรรศการในยุทธศาสตร์ที่ ๔ การขับเคลื่อนโรคพิษสุนัขบ้าในท้องถิ่น
				 (๔) ฉายพระรูป 
 			๒.๒.๓ กรมปศุสัตว์ได้แจ้งประสานทางโทรศัพท์เพิ่มเติมว่า ขอความอนุเคราะห์ สถ. จัดทำหนังสือเรียนเชิญหม่อมหลวงปนัดดา ดิศกุล รองประธานคณะกรรมการฯ เป็นผู้มอบรางวัลดังกล่าว พร้อมทั้งแจ้งให้ อปท. ที่ได้รับรางวัลชนะเลิศ Thailand Rabies Awards 2026 จำนวน ๒ แห่ง ได้แก่ เทศบาลเมืองสีคิ้วและ อบต.โชคชัย จังหวัดนครราชสีมา จัดทำข้อมูลสำหรับจัดแสดงนิทรรศการพร้อมมอบหมายผู้แทนนำเสนอ

	๓. ข้อพิจารณา
  			กสส. พิจารณาแล้ว เพื่อให้การจัดงานดังกล่าวเป็นไปด้วยความเรียบร้อย เห็นควรดำเนินการดังนี้ 			๓.๑	ขอเชิญ อสถ. เข้าร่วมงานกิจกรรมวันป้องกันโรคพิษสุนัขบ้าโลก ประจำปี ๒๕๖๙
ในวันจันทร์ที่ 28 กันยายน 2569
		๓.๑.๑ เวลา ๑๑.๓๐ – ๑๒.๐๐ น. เข้าร่วมเป็นเกียรติในพิธีมอบโล่รางวัล
Thailand Rabies Awards 2026 แก่ อปท. ที่ได้รับรางวัลรองชนะเลิศและรางวัลชมเชย จำนวน ๑๖ รางวัล พร้อมถ่ายภาพร่วมกับผู้บริหาร อปท. หรือผู้แทนที่ได้รับรางวัล  
 		๓.๑.๒ เวลา ๑๓.๐๐ น. เป็นต้นไป ร่วมรับเสด็จ, รับโล่ที่ระลึก, ปฏิบัติหน้าที่กราบทูลเบิกผู้แทน อปท. ที่ชนะการประกวด Thailand Rabies Awards 2026 จำนวน ๒ ราย เข้ารับพระราชทาน
โล่รางวัลและร่วมฉายพระรูป 
	๓.2  แจ้ง อปท. ที่ได้รับรางวัล Thailand Rabies Awards 2026 ประเภทเทศบาลและ อบต.
ทั้ง ๑๘ แห่ง เข้าร่วมกิจกรรม ดังนี้
		๓.2.๑ แจ้ง อปท. ที่ได้รับรางวัลชนะเลิศ จำนวน ๒ แห่ง ได้แก่ เทศบาลเมืองสีคิ้ว และ อบต.โชคชัย จังหวัดนครราชสีมา จัดทำข้อมูลเกี่ยวกับการป้องกันและควบคุมโรคพิษสุนัขบ้าเพื่อนำไปใช้
จัดแสดงนิทรรศการ พร้อมทั้งให้มอบหมายผู้บริหารท้องถิ่นหรือผู้แทนเข้ารับพระราชทานโล่รางวัล
ร่วมนำเสนอข้อมูลนิทรรศการ และร่วมฉายพระรูป ตั้งแต่ เวลา 09.00 น. ในวันและสถานที่ดังกล่าว 
		๓.2.๒ แจ้ง อปท. ที่ได้รับรางวัลทั้ง ๑๖ แห่ง ประกอบด้วย รองชนะเลิศอันดับ ๑ รางวัลรองชนะเลิศอันดับ ๒ และรางวัลชมเชย จำนวน ๖ รางวัล รวม ๑๖ รางวัล ประกอบด้วย ประเภทเทศบาลได้แก่ เทศบาลเมืองสระบุรี เทศบาลเมืองมุกดาหาร เทศบาลตำบลควนกุน เทศบาลเมืองสุโขทัยธานี
เทศบาลตำบลทาสบเส้า เทศบาลเมืองสุไหงโก-ลก เทศบาลเมืองสุพรรณบุรี และเทศบาลเมืองเกาะขวาง และประเภท อบต. ได้แก่ อบต.เชิงทะเล อบต.วิหารขาว อบต.กุดโดน อบต.วังจันทร์ อบต.หลักสอง อบต.ควนสตอ อบต.คลองหินปูนและ อบต.นาทราย พร้อมทั้งให้มอบหมายผู้บริหารท้องถิ่นหรือผู้แทนเข้ารับมอบโล่รางวัลจากหม่อมหลวงปนัดดา ดิศกุล โดยเริ่มเข้ารับมอบโล่รางวัล ตั้งแต่เวลา ๑๑.3๐ – ๑๒.๐๐ น. ตามวันและสถานที่ดังกล่าว
	๓.3	มีหนังสือเรียนเชิญหม่อมหลวงปนัดดา ดิศกุล รองประธานคณะกรรมการฯ ให้เกียรติเป็นประธานในพิธีมอบโล่รางวัลแก่ อปท. ตั้งแต่เวลา ๑๑.๓๐ – ๑๒.๐๐ น. ตามวันและสถานที่ดังกล่าว
		๓.4	มีหนังสือถึง ผวจ. ดังต่อไปนี้
			๓.4.๑ ผวจ.นครราชสีมา เพื่อแจ้งให้ อปท. ที่ได้รับรางวัลชนะเลิศ เข้าร่วมกิจกรรมและรับพระราชทานโล่รางวัล ตามข้อ ๓.2.๑



/๓.4.๒ ผวจ. …

			๓.4.๒ ผวจ. จำนวน ๑๔ จังหวัด ได้แก่ จังหวัดจันทบุรี จังหวัดตรัง จังหวัดตาก จังหวัดนราธิวาส จังหวัดภูเก็ต จังหวัดมุกดาหาร จังหวัดลำพูน จังหวัดสตูล จังหวัดสมุทรสาคร จังหวัดสระแก้ว จังหวัดสระบุรี จังหวัดสิงห์บุรี จังหวัดสุโขทัย และจังหวัดสุพรรณบุรี เพื่อแจ้งให้ อปท. ที่ได้รับรางวัล
รองชนะเลิศ และรางวัลชมเชย เข้ารับมอบโล่รางวัล ตามข้อ ๓.๓.๒

	๔. ข้อเสนอ
		จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้ 



(นางสาวสุจิตรา ดาวเรือง)
ผอ.กง.ปร. รกท.
ผอ.กสส.






























ผอ.กง.ปร. ..............................
หน.ฝ.ปต. .............................. 
จนท. .....................................

ที่ มท ๐๘๒๑.๕/					        	        กรมส่งเสริมการปกครองท้องถิ่น
							        ถนนนครราชสีมา เขตดุสิต กทม. ๑๐๓๐๐

					                    กันยายน  ๒๕๖๙

เรื่อง  ขอเชิญเข้ารับพระราชทานโล่รางวัลชนะเลิศ Thailand Rabies Awards 2026

เรียน  ผู้ว่าราชการจังหวัดนครราชสีมา 

อ้างถึง  หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๒๑.๕/ว ๔๙๗๕ ลงวันที่ ๒๘ สิงหาคม ๒๕๖๙

สิ่งที่ส่งมาด้วย		๑.	สำเนาหนังสือกรมปศุสัตว์ ด่วนที่สุด ที่ กษ ๐๖๑๐.๐๖/ว ๑๗๕๗๓ 	จำนวน ๑ ชุด
 			ลงวันที่ ๒๖ สิงหาคม ๒๕๖๙
		๒. แบบสรุปข้อมูลสำหรับจัดทำนิทรรศการ 	จำนวน ๑ แผ่น
	๓. แบบตอบรับเข้าร่วมกิจกรรม	จำนวน ๑ แผ่น

	ตามที่กรมส่งเสริมการปกครองท้องถิ่นได้แจ้งประกาศผลการคัดเลือกองค์กรปกครองส่วนท้องถิ่นที่มีผลงานเป็นที่ประจักษ์ ด้านการป้องกัน ควบคุมโรคพิษสุนัขบ้า ตามโครงการสัตว์ปลอดโรคคนปลอดภัย
จากโรคพิษสุนัขบ้า ภายใต้โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารี กิจกรรมการคัดเลือกองค์กรปกครองส่วนท้องถิ่น ที่มีผลงานเป็นที่ประจักษ์ ด้านการป้องกัน ควบคุมโรคพิษสุนัขบ้า ประจำปีงบประมาณ พ.ศ. ๒๕๖๙ (Thailand Rabies Awards 2026) และขอความร่วมมือจังหวัดแจ้งองค์กรปกครองส่วนท้องถิ่นทราบ ความละเอียดตามอ้างถึง นั้น

	กรมส่งเสริมการปกครองท้องถิ่นได้รับแจ้งจากกรมปศุสัตว์ ว่า ในปี ๒๕๖๙ ได้รับเกียรติ
เป็นเจ้าภาพจัดกิจกรรมรณรงค์วันป้องกันโรคพิษสุนัขบ้าโลก ประจำปี ๒๕๖๙ (World Rabies Day 2026)
ภายใต้โครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธานฯ ซึ่งกำหนดจัดกิจกรรม
ในวันจันทร์ที่ ๒๘ กันยายน ๒๕๖๙ เวลา ๐๙.๐๐ – ๑๖.๓๐ น. ณ โรงแรมมิราเคิลแกรนด์ คอนเวนชั่น กรุงเทพมหานคร โดยสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน
วรขัตติยราชนารี เสด็จไปทรงเป็นประธานในพิธีเปิดกิจกรรมรณรงค์ดังกล่าว ในการนี้ จึงขอความร่วมมือ
กรมส่งเสริมการปกครองท้องถิ่นประสานองค์กรปกครองส่วนท้องถิ่นที่ได้รับรางวัล Thailand Rabies Awards 2026
ในระดับเทศบาลและองค์การบริหารส่วนตำบล จัดทำข้อมูลนิทรรศการผลงาน นวัตกรรม พร้อมส่งผู้แทนนำเสนอผลงาน รับโล่รางวัล และร่วมฉายพระรูป ดังนั้น เพื่อให้การจัดกิจกรรมดังกล่าวเป็นไปด้วยความเรียบร้อยขอให้จังหวัดแจ้งเทศบาลเมืองสีคิ้ว และองค์การบริหารส่วนตำบลโชคชัย ที่ได้รับรางวัลชนะเลิศ Thailand Rabies Awards 2026 ดำเนินการ ดังนี้
 	๑.	แจ้งนายกเทศมนตรีเมืองสีคิ้วและนายกองค์การบริหารส่วนตำบลโชคชัย เข้าร่วมกิจกรรมฯในวันจันทร์ที่ ๒๘ กันยายน ๒๕๖๙ ตั้งแต่เวลา ๐๙.๐๐ น. เป็นต้นไป ณ โรงแรมมิราเคิลแกรนด์ คอนเวนชั่น กรุงเทพมหานคร เพื่อร่วมรับเสด็จ เข้ารับพระราชทานโล่รางวัล นำเสนอผลงานในนิทรรศการ และร่วมฉายพระรูปในโอกาสดังกล่าว







/๒. จัดทำ…



-2-

 	๒.	จัดทำข้อมูลนิทรรศการผลงานและนวัตกรรม ตามแบบสรุปข้อมูลสำหรับจัดทำนิทรรศการ
	๓.	จัดทำข้อมูลรายชื่อผู้เข้าร่วมกิจกรรม ตามแบบตอบรับเข้าร่วมกิจกรรม สำหรับข้อมูลในข้อ ๒และ ๓ ส่งให้กรมส่งเสริมการปกครองท้องถิ่นทราบ ภายในวันจันทร์ที่ ๗ กันยายน ๒๕๖๙ ผ่าน QR code 
ทั้งนี้ สามารถดาวน์โหลดรายละเอียดสิ่งที่ส่งมาด้วยได้ที่ QR code ท้ายหนังสือฉบับนี้   

		จึงเรียนมาเพื่อโปรดพิจารณา
ขอแสดงความนับถือ	

		
อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น
กลุ่มงานป้องกันโรค
โทรศัพท์ ๐ ๒๒๔๑ ๙๐๐๐ ต่อ ๕๔๐๖
ไปรษณีย์อิเล็กทรอนิกส์ saraban@dla.go.th
ผู้ประสานงาน นายเจนวิทย์ เชื้อสาวะถี โทร ๐๘ ๘๖๒๙ ๑๖๕๔ 














ร.อสถ. .......................................
ผอ.กสส. .....................................
ผอ.กง.ปร. ..................................
หน.ฝ.ปต. ....................................
จนท. พิมพ์/ทาน ........................

ที่ มท ๐๘๒๑.๕/	ว				        	        กรมส่งเสริมการปกครองท้องถิ่น
							        ถนนนครราชสีมา เขตดุสิต กทม. ๑๐๓๐๐

					                    กันยายน  ๒๕๖๙

เรื่อง  ขอเชิญเข้ารับโล่รางวัล Thailand Rabies Awards 2026

เรียน   ผู้ว่าราชการจังหวัด (ตามบัญชีแนบท้าย) 

อ้างถึง  หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๒๑.๕/ว ๔๙๗๕ ลงวันที่ ๒๘ สิงหาคม ๒๕๖๙

สิ่งที่ส่งมาด้วย		๑.	สำเนาหนังสือกรมปศุสัตว์ ด่วนที่สุด ที่ กษ ๐๖๑๐.๐๖/ว ๑๗๕๗๓ 	จำนวน ๑ ชุด
 			ลงวันที่ ๒๖ สิงหาคม ๒๕๖๙
	๒.  แบบตอบรับเข้าร่วมกิจกรรม	จำนวน ๑ แผ่น
		ตามที่กรมส่งเสริมการปกครองท้องถิ่นได้แจ้งประกาศผลการคัดเลือกองค์กรปกครองส่วนท้องถิ่นที่มีผลงานเป็นที่ประจักษ์ ด้านการป้องกัน ควบคุมโรคพิษสุนัขบ้า ตามโครงการสัตว์ปลอดโรคคนปลอดภัย
จากโรคพิษสุนัขบ้า ภายใต้โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์
ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารี กิจกรรมการคัดเลือกองค์กรปกครองส่วนท้องถิ่น
ที่มีผลงานเป็นที่ประจักษ์ ด้านการป้องกัน ควบคุมโรคพิษสุนัขบ้า ประจำปีงบประมาณ พ.ศ. ๒๕๖๙ (Thailand Rabies Awards 2026) และขอความร่วมมือจังหวัดแจ้งองค์กรปกครองส่วนท้องถิ่นทราบ ความละเอียดตามอ้างถึง นั้น
		กรมส่งเสริมการปกครองท้องถิ่นได้รับแจ้งจากกรมปศุสัตว์ว่า ในปี ๒๕๖๙ ได้รับเกียรติเป็นเจ้าภาพจัดกิจกรรมรณรงค์วันป้องกันโรคพิษสุนัขบ้าโลก ประจำปี ๒๕๖๙ (World Rabies Day 2026) ภายใต้โครงการ
สัตว์ปลอดโรค คนปลอดภัยจากโรคพิษสุนัขบ้า ตามพระปณิธานฯ ซึ่งกำหนดจัดกิจกรรมในวันจันทร์ที่ ๒๘ กันยายน ๒๕๖๙ เวลา ๐๙.๐๐ – ๑๖.๓๐ น. ณ โรงแรมมิราเคิลแกรนด์ คอนเวนชั่น กรุงเทพมหานคร โดยสมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จไปทรงเป็นประธานในพิธีเปิดกิจกรรมรณรงค์ดังกล่าว ในการนี้ จึงขอความร่วมมือกรมส่งเสริมการปกครองท้องถิ่นประสานองค์กรปกครองส่วนท้องถิ่นที่ได้รับรางวัล Thailand Rabies Awards 2026 ในระดับเทศบาลและองค์การบริหาร
ส่วนตำบลเข้ารับโล่รางวัลและร่วมฉายพระรูป ดังนั้น เพื่อให้การจัดกิจกรรมดังกล่าวเป็นไปด้วยความเรียบร้อย ขอให้จังหวัดแจ้งองค์กรปกครองส่วนท้องถิ่นที่ได้รับรางวัลรองชนะเลิศและรางวัลชมเชย Thailand Rabies Awards 2026 ดำเนินการ ดังนี้







/๑. แจ้งนายก...





-๒-

	๑.	แจ้งนายกองค์กรปกครองส่วนท้องถิ่นหรือผู้แทน เข้าร่วมกิจกรรมและรับมอบโล่รางวัลจากหม่อมหลวงปนัดดา ดิศกุล รองประธานคณะกรรมการขับเคลื่อนการดำเนินโครงการสัตว์ปลอดโรค
คนปลอดภัย จากโรคพิษสุนัขบ้า ตามพระปณิธาน ศาสตราจารย์ ดร.สมเด็จเจ้าฟ้าฯ กรมพระศรีสวางควัฒน 
วรขัตติยราชนารี ในวันจันทร์ที่ ๒๘ กันยายน ๒๕๖๙ โดยกำหนดมอบรางวัล เวลา ๑๑.๓๐ – ๑๒.๐๐ น. 
ณ โรงแรมมิราเคิล แกรนด์ คอนเวนชั่น กรุงเทพมหานคร พร้อมทั้งร่วมรับเสด็จ 
 	๒.	จัดทำข้อมูลรายชื่อผู้เข้าร่วมกิจกรรม ตามแบบตอบรับเข้าร่วมกิจกรรม ผ่าน QR Codeภายในวันจันทร์ที่ 7 กันยายน 2569 
ทั้งนี้ สามารถดาวน์โหลดรายละเอียดสิ่งที่ส่งมาด้วยได้ที่ QR code ท้ายหนังสือฉบับนี้   

	จึงเรียนมาเพื่อโปรดพิจารณา
		 ขอแสดงความนับถือ

			
อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น
กลุ่มงานป้องกันโรค
โทรศัพท์ ๐ ๒๒๔๑ ๙๐๐๐ ต่อ ๕๔๐๖
ไปรษณีย์อิเล็กทรอนิกส์ saraban@dla.go.th
ผู้ประสานงาน นายเจนวิทย์ เชื้อสาวะถี โทร ๐๘ ๘๖๒๙ ๑๖๕๔ 

ผอ.กสส. .....................................

หน.ฝ.ปต. ....................................
จนท. พิมพ์/ทาน ........................












บัญชีแนบท้าย

หนังสือกรมส่งเสริมการปกครองท้องถิ่น ด่วนที่สุด ที่ มท 0821.5/ว           ลงวันที่         สิงหาคม 2569

